ᱡᱚᱫᱷᱯᱩᱨ
ᱡᱚᱫᱷᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱟᱹᱢᱟᱹᱞᱮᱛ ᱞᱮᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱢᱟᱦᱟᱱᱟᱜᱟᱨ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱟᱲᱟᱝ ᱡᱚᱫᱷᱯᱩᱨ ᱯᱚᱱᱚᱛ ᱨᱮᱱᱟᱜ ᱨᱤᱭᱟᱥᱟᱛ ᱢᱟᱹᱪᱤ ᱛᱟᱦᱮᱸ ᱠᱟᱱᱟ ᱾ ᱡᱚᱫᱷᱯᱩᱨ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱢᱟᱨᱣᱟᱲ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱫᱚ ᱱᱤᱛᱚᱜ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱡᱚᱫᱷᱯᱩᱨ ᱫᱚ ᱢᱤᱫ ᱧᱩᱛᱩᱢᱟᱱ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱟᱹᱰᱤ ᱜᱟᱱ ᱢᱚᱦᱚᱞ, ᱠᱤᱞᱟ ᱟᱨ ᱢᱚᱱᱫᱤᱨ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮᱱᱟᱜ ᱴᱷᱟᱶ ᱧᱮᱞ ᱨᱮ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱫᱚ ᱨᱟᱡᱚᱥᱛᱷᱟᱱ ᱟᱨ ᱯᱩᱨᱟᱹ ᱥᱤᱧᱚᱛ ᱨᱮ ᱦᱚᱲ ᱛᱟᱞᱟ ᱨᱮ ᱞᱤᱞ ᱥᱚᱦᱚᱨ ᱟᱨ ᱪᱟᱸᱫᱚ ᱥᱚᱦᱚᱨ ᱞᱮᱠᱟᱛᱮ ᱯᱷᱮᱢᱚᱥ ᱟᱠᱟᱱᱟ ᱾[᱑]
ᱢᱟᱨᱮ ᱥᱚᱦᱚᱨ ᱢᱮᱦᱨᱟᱱᱜᱚᱲ ᱠᱤᱞᱟ ᱫᱚ ᱮᱥᱮᱫ ᱟᱠᱟᱱᱟ ᱟᱨ ᱟᱹᱰᱤ ᱜᱟᱱ ᱫᱩᱣᱟᱹᱨ ᱢᱤᱫᱴᱟᱹᱝ ᱵᱷᱤᱛ ᱛᱮ ᱮᱥᱮᱫ ᱟᱠᱟᱱᱟ ᱾[᱘] ᱡᱟᱦᱟᱸ ᱫᱷᱟᱹᱵᱤᱡ, ᱥᱚᱦᱚᱨ ᱫᱚ ᱛᱟᱭᱚᱢ ᱛᱮ ᱟᱹᱰᱤ ᱜᱟᱱ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱵᱷᱤᱛ ᱨᱮᱱᱟᱜ ᱵᱟᱦᱨᱮ ᱟᱹᱰᱤ ᱱᱟᱯᱟᱭ ᱮᱱᱟ ᱾ ᱡᱚᱫᱷᱯᱩᱨ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱚᱛᱱᱚᱜ ᱛᱟᱞᱢᱟ ᱥᱩᱨ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱧᱮᱞᱡᱚᱝ ᱴᱷᱟᱶ ᱤᱫᱤ ᱛᱮ ᱟᱹᱰᱤ ᱫᱷᱟᱹᱣ ᱴᱚᱴᱷᱟ ᱨᱮ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱤᱫ ᱵᱮᱵᱚᱥᱛᱟ ᱞᱮᱠᱟᱛᱮ ᱛᱮᱭᱟᱨᱟ ᱾ [᱑]
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ,[᱗] ᱡᱚᱫᱷᱯᱩᱨ ᱨᱤᱱ ᱦᱚᱲ ᱮᱞ ᱒᱐᱑᱑ ᱨᱮ ᱑᱐,᱓᱓,᱙᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱕᱒.᱖᱒ ᱥᱟᱭᱠᱚᱲᱟ ᱠᱚᱲᱟ ᱟᱨ ᱔᱗.᱓᱘ ᱥᱟᱭᱠᱚᱲᱟ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱘᱐.᱕᱖ ᱥᱟᱭᱠᱚᱲᱟ, ᱠᱚᱲᱟ ᱞᱟᱹᱜᱤᱫ ᱫᱚ ᱘᱘.᱔᱒ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱞᱟᱹᱜᱤᱫ ᱫᱚ ᱗᱓.᱙᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱑᱒.᱒᱔ ᱥᱟᱭᱠᱚᱲᱟ ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱡᱚᱫᱷᱯᱩᱨ ᱥᱚᱦᱚᱨ ᱢᱤᱫ ᱱᱚᱜᱚᱨ ᱱᱤᱜᱟᱢ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱱᱚᱣᱟ ᱡᱚᱫᱷᱯᱩᱨ ᱥᱚᱦᱨᱤ ᱜᱩᱴ ᱵᱷᱤᱛᱤᱨ ᱦᱤᱡᱩᱜᱼᱟ ᱾ ᱡᱚᱫᱷᱯᱩᱨ ᱥᱚᱦᱨᱤ/ ᱢᱟᱦᱟᱱᱟᱜᱟᱨ ᱴᱚᱴᱷᱟ ᱨᱮ ᱡᱚᱫᱷᱯᱩᱨ, ᱠᱩᱨᱤ ᱵᱷᱚᱜᱽᱛᱟᱥᱟᱱᱤ, ᱢᱟᱸᱰᱚᱨ ᱤᱱᱰᱟᱥᱴᱨᱤᱭᱟᱞ ᱴᱚᱴᱷᱟ, ᱱᱚᱱᱫᱽᱨᱤ, ᱯᱟᱞ ᱟᱹᱛᱩ ᱟᱨ ᱥᱟᱝᱜᱟᱨᱤᱭᱟ ᱥᱮᱞᱮᱫ ᱟᱠᱟᱱᱟ ᱾ ᱱᱩᱠᱩ ᱥᱚᱦᱨᱤ/ ᱢᱟᱦᱟᱱᱟᱜᱟᱨ ᱦᱚᱲ ᱮᱞ ᱑,᱑᱓᱗,᱘᱑᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱕᱙᱙,᱓᱓᱒ ᱠᱚᱲᱟ ᱟᱨ ᱕᱓᱘,᱔᱘᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾Www.citypopulation.de ᱞᱮᱠᱟᱛᱮ, ᱡᱚᱫᱷᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱐/᱐᱒/᱒᱐᱒᱐ ᱨᱮ ᱑,᱔᱘᱐,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾[᱙]
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱦᱚᱨ ᱨᱮ ᱱᱟᱯᱟᱭ ᱛᱮ ᱴᱷᱟᱯᱚᱱ ᱟᱠᱟᱱᱟ ᱨᱮᱞ, ᱥᱚᱲᱚᱠ ᱟᱨ ᱩᱰᱟᱹᱱ ᱰᱟᱦᱟᱨ ᱢᱮᱱᱟᱜᱼᱟ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱫᱷᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱚᱧᱮ ᱯᱟᱪᱮ ᱨᱮᱞᱣᱮ (NWR) ᱨᱮᱱᱟᱜ ᱠᱷᱚᱸᱰ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱟᱞᱣᱟᱨ, ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱠᱚᱪᱤ, ᱯᱩᱱᱮ, ᱠᱚᱴᱟ, ᱠᱟᱱᱯᱩᱨ, ᱵᱟᱨᱮᱞᱤ, ᱦᱟᱭᱫᱨᱟᱵᱟᱫᱽ, ᱚᱦᱢᱚᱫᱟᱵᱟᱫᱽ, ᱤᱱᱫᱚᱨ, ᱵᱷᱚᱯᱟᱲ, ᱫᱷᱟᱱᱵᱟᱫᱽ, ᱯᱟᱴᱱᱟ, ᱜᱩᱣᱟᱦᱟᱴᱤ, ᱱᱟᱜᱽᱯᱩᱨ ᱞᱮᱠᱟᱱ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱞᱚᱠᱱᱚᱣ, ᱜᱣᱟᱞᱤᱭᱚᱨ, ᱡᱚᱭᱯᱩᱨ, ᱮᱢᱟᱱ ᱢᱩᱬ ᱡᱚᱫᱷᱯᱩᱨ ᱨᱮᱞᱣᱮ (JU) ᱫᱚ ᱦᱟᱨᱟᱣ ᱞᱟᱹᱜᱤᱫ ᱛᱮ, ᱨᱩᱯᱱᱚᱜᱚᱨᱤ ᱥᱴᱮᱥᱚᱱ ᱵᱷᱚᱜᱚᱛ ᱟᱜ ᱠᱚᱴᱷᱤ (BGKT) ᱫᱚ ᱯᱟᱥᱮᱱᱡᱚᱨ ᱴᱨᱮᱱ ᱞᱟᱹᱜᱤᱫ ᱫᱚᱥᱟᱨ ᱢᱩᱬ ᱥᱴᱮᱥᱚᱱ ᱞᱮᱠᱟᱛᱮ ᱩᱴᱷᱱᱟᱹᱜ ᱠᱟᱱᱟ ᱾ ᱢᱮᱱᱟᱜ ᱦᱟᱱᱛᱟᱨᱟ ᱵᱟᱨᱭᱟ ᱥᱴᱮᱥᱚᱱ ᱨᱮ ᱑᱐᱖ ᱴᱨᱮᱱ ᱥᱮᱵᱟ ᱮᱢᱚᱜ ᱠᱟᱱᱟ ᱾ ᱡᱚᱫᱷᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱚᱸᱰᱚᱠᱟᱜ ᱠᱮᱡ ᱞᱟᱹᱠᱛᱤᱭᱟᱱ ᱴᱨᱮᱱ ᱠᱟᱱᱟ ᱼ ᱨᱟᱱᱛᱷᱵᱷᱚᱨ ᱮᱠᱥᱯᱨᱮᱥ (ᱡᱚᱫᱷᱯᱩᱨ ᱠᱷᱚᱱ ᱤᱱᱫᱚᱨ), ᱢᱟᱸᱰᱚᱨ ᱮᱠᱥᱯᱨᱮᱥ (ᱡᱚᱫᱷᱯᱩᱨ ᱠᱷᱚᱱ ᱫᱤᱞᱞᱤ), ᱥᱩᱨᱭᱟᱱᱚᱜᱽᱨᱤ ᱮᱠᱥᱯᱨᱮᱥ (ᱡᱚᱫᱷᱯᱩᱨ ᱠᱷᱚᱱ ᱢᱩᱢᱵᱟᱭ), ᱢᱚᱨᱩᱫᱷᱟᱨ ᱮᱠᱥᱯᱨᱮᱥ (ᱡᱚᱫᱷᱯᱩᱨ ᱠᱷᱚᱱ ᱵᱟᱨᱚᱬᱟᱥᱤ), ᱦᱟᱵᱽᱲᱟ ᱥᱩᱯᱟᱨᱯᱷᱟᱥᱴ (ᱡᱚᱫᱷᱯᱩᱨ ᱠᱷᱚᱱ ᱦᱟᱵᱽᱲᱟ) ᱮᱢᱟᱱ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱑.᱐ ᱑.᱑ ᱑.᱒ "These Spectacular Shots Of India's 'Blue City' Will Ignite Your Wanderlust". HuffPost. 27 ᱮᱯᱨᱤᱞ 2016.
- ↑ "Jodhpur.nic.in". Archived from the original on 19 ᱯᱷᱮᱵᱽᱨᱩᱣᱟᱨᱤ 2012. Retrieved 25 ᱡᱟᱱᱩᱣᱟᱨᱤ 2012.
- ↑ ᱵᱤᱡᱩ ᱡᱚᱨᱡ ᱡᱚᱥᱮᱯᱷ ᱡᱚᱫᱷᱯᱩᱨ ᱨᱤᱱᱤᱡ ᱱᱟᱣᱟ ᱯᱩᱞᱤᱥ ᱠᱚᱢᱤᱥᱱᱚᱨ, ᱨᱟᱜᱷᱣᱮᱸᱫᱽᱨᱚ ᱥᱩᱦᱟᱨᱟ ᱡᱚᱫᱷᱯᱩᱨ ᱨᱮᱸᱡᱽ ᱨᱤᱱᱤᱡ ᱱᱟᱣᱟ ᱰᱤᱟᱭᱤᱡᱤ ᱦᱩᱭᱩᱜᱼᱟ, ᱢᱟᱱᱟᱨᱟᱢ ᱯᱟᱴᱮᱞ ᱮᱰᱤᱥᱚᱱᱟᱞ ᱰᱤᱵᱤᱡᱚᱱᱟᱞ ᱠᱚᱢᱤᱥᱱᱚᱨ. Dainik Bhaskar. 2018.
- ↑ "Jodhpur District Census 2011 Handbook: VILLAGE AND TOWN WISE PRIMARY CENSUS ABSTRACT (PCA)" (PDF). Censusofindia.gov.in. p. 33. Retrieved 19 ᱮᱯᱨᱤᱞ 2016.
- ↑ "Statical Information". Jodhpur Municipal Corporation. Retrieved 2019-10-11.
- ↑ ORGI. "Census of India : Provisional Population Totals Paper 1 of 2011 : Rajasthan".
- ↑ ᱗.᱐ ᱗.᱑ ᱗.᱒ "Jodhpur City Population Census 2011 - Rajasthan".
- ↑ Gopal, Madan (1990). K.S. Gautam, ed. India through the ages. Publication Division, Ministry of Information and Broadcasting, Government of India. p. 178.
- ↑ "Major Agglomerations of the World - Population Statistics and Maps". citypopulation.de.
- ↑ "INDIA : urban population". www.populstat.info.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Official website
- Jodhpur at Rajasthan Tourism Website
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sat_Olck eng_Latn eng_Latn eng_Latn eng_Latn eng_Latn eng_Latn ace_Latn sat_Olck eng_Latn eng_Latn